kardosdrur/scandi-wiki huggingface dataset:
Kapkoloniens rigsvåben

Kapkoloniens rigsvåben blev fremvist for første gang i maj 1875 ved nedlæggelsen af grundstenen i parlamentshuset i Cape Town. Kapkolonien fik egen regering i 1872, og med den kom en stigende følelse af at kolonien burde have sit eget rigsvåben.

En advokat fra Cape Town med stor interesse i heraldik, Charles Aken Fairbridge (1824–1893) blev bedt om at lave et rigsvåben for kolonien.

Symbolismen i rigsvåbnet er oplagt: Løven er et sydafrikansk dyr og findes også i rigsvåbnene til de to kolonimagter som styrede Kap, Holland og Storbritannien. Ringene blev taget fra våbnet til grundlæggeren af kolonien, Jan van Riebeeck. Fleur-de-lis repræsenterer hugenotternes bidrag til koloniens tidlige historie. Hjelmmærket er Lady of Good Hope som holder et anker, en reference til Kap oprindelse som en sikker havn og som "havets kro". Gnuen og gemsboken er to typiske sydafrikanske dyr. Mottoet "Spes Bona" betyder "Godt Håb".

Litteratur 
 C. Pama, Lions and Virgins (Cape Town, 1965), s. 48 – 50.
 Dictionary of South African Biography, vol. II (Cape Town, 1972), s. 227-228.

Sydafrika
Rigsvåbener fra Afrika
Sven Aggesen

Sven Aggesen (fornavnet staves også Svend, efternavnet også Aagesen, Aggesøn, Agessøn; latin: Sveno Aggonis) var en dansk historiker fra det 12. århundrede.

Liv og virke 
Aggesen blev formentlig født mellem 1140 og 1150. Af de historikere, som vi kender navnet på, var han den tidligste til at forsøge at skrive en sammenhængende danmarkshistorie: Brevis Historia Regum Dacie (den anonyme Roskildekrønike er dog skrevet nogle årtier tidligere end Aggesens værk).

Sven Aggesen kom ud af en adelig familie og var angiveligt efterkommer af sagnhelten Palnatoke, samt tip-tip-tip-tip-tip-oldebarn af den danske konge Svend Tveskæg. Hans oldefar var hirdmanden Svend Thrugotsen, og hans onkel var ærkebiskop Eskil af Lund. Aggesen blev sandsynligvis uddannet på et kloster i Danmark, men hans store viden om antikken og navnlig de latinske historikere viser, at han må have modtaget yderligere undervisning i udlandet.

Det er uvist, hvorvidt Sven Aggesen kendte den samtidige danske historiker Saxo Grammaticus, men i Brevis Historia Regum Dacie kalder han Saxo sin contubernal (= hirdfælle).

Selv om Sven Aggesen – i lighed med sine forfædre – stod i tjeneste hos Valdemar den Store og senere Knud 6., fandt han også tid til at skrive en række værker:
 Lex Castrensis (skrevet 1181-82) – en latinsk genskrivning af Vederloven, dvs. hirdskråen (reglerne for kongens hirdmænd).
 Genealogia Regum Dacie (ukendt årstal) – Danmarks kongerække.
 Brevis Historia Regum Dacie (1186-87) – en gennemgang af Danmarks historie fra ca. 300 til 1185.

Udgivelser 
Svend Aggesens danmarkshistorie har været udgivet flere gange:
 første gang i 1642 på latin af Stephanius, professor i Sorø.
 anden gang i 1772 af Jacob Langebeck (de facto et genoptryk af 1642-udgaven).
 tredje gang i 1807 af professor Odin Wolf i tidsskriftet Iris, oversat til dansk.
 fjerde gang i 1842 af R.Th. Fenger på dansk og ledsaget af kommentarer.

Noter

Litteratur 
 Paul Læssøe Müller, "Sven Aggesøn: Kortfattet historie om Danmarks Konger", Det Berlingske Bogtrykkeri, København, 1944.
 M.Cl. Gertz, "Sven Aggesøns Historiske Skrifter", Rosenkilde & Bagger, København, 1967 (genoptryk)
 M.Cl. Gertz, "Scriptores Minores Historiæ Danice", G.E.C. Gad, 1917-1918

Eksterne henvisninger 
 Svend Aagesens Danmarks-Krønike, oversat og oplyst af R.Th. Fenger; Kjøbenhavn 1842
 Sven Aggesen biografi – fra NOMOS.dk 
 Sven Aggesen Danmarks Krønike
 Brevis Historia Regum Dacie
 Lex Castrensis

Tekster på middelaldertekster.dk:
 Lex Castrensis
 Genealogia Regum Dacie
 Brevis Historia Regum Dacie

Historikere fra Danmark
Historikere fra middelalderen
Middelalderhistorikere
Latinske forfattere
Thrugotsønnerne
Dansksprogede forfattere fra Danmark
São Paulo FC

São Paulo Futebol Clube, oftest omtalt bare som São Paulo, er en af de mest fremtrædende fodboldklubber i Brasilien. Klubben hører som navnet antyder hjemme i São Paulo. Klubben  blev grundlagt 25. januar 1930. Hjemmebanen hedder Morumbi og har plads til 80.000 tilskuere. Klubben spiller i den brasilianske Série A, Campeonato Brasileiro, en turnering klubben har vundet fire gange, senest i 2006. Af andre bedrifter kan nævnes tre Copa Libertadores-titler (sidst i 2005), 21 São Paulo mesterskaber og tre VM mesterskaber for klubhold (sidst i 2005 da de besejrede Liverpool 1-0 i finalen).

Klubben spiller i hvidt på hjemmebane, og med en rød og en sort horisontal stribe øverst på trøjen. Klubben er Brasiliens tredje mest populære fodboldklub, med totalt 13 millioner supportere.

Af berømte spillere som har spillet for klubben kan nævnes Cafu, Careca, Juninho Paulista, Denilson og Serginho.

Senest har klubben sikret sig en 6-måneders lejeaftale med den detroniserede brasilianske superstjerne Adriano.

Fodboldklubber i Brasilien
Etableret i 1930
São Paulo
VM for klubhold

VM for klubhold har flere betydninger:

 Verdensmesterskabet for klubhold i fodbold
 Verdensmesterskabet for klubhold i håndbold
Rockefeller Center

Rockefeller Center er et kompleks af kontor- og forretningsbygninger i New York, i alt 19 bygninger. Rockefeller Center strækker sig over flere kvartaler mellem 48. og 51. gade, og mellem femte og syvende aveny, i hjertet af Midtown på Manhattan.

Centeret er opkaldt efter John D. Rockefeller, Jr., som udviklede området i årene mellem 1929 og 1940. Dagens Rockefeller Center består af to forskellige dele: de oprindelige Art Deco-bygninger fra 1930'erne, og en række nyere skyskrabere langs sjette aveny, opført i 1960'- og 70'erne. Den mest dominerende og berømte bygning, GE Building (navngivet efter nuværende ejer, General Electric), er med sine 259 meter New Yorks niende højeste bygning.

Rockefeller Center repræsenterer det bedste af 1930'ernes arkitektur i New York. Centeret kan i tillæg byde på et utal kulturelle og kommercielle oplevelser – fra fjernsynskanalen NBCs hovedkvarter og USA's største indendørs teater (Radio City Music Hall), til caféer, offentlige kunstprojekter og koncerter. Blandt andet TV-showene Saturday Night Live og The Tonight Show with Jimmy Fallon bliver sendt fra NBCs studier i GE-bygningen. På den berømte plads foran den slanke skyskraber bliver der om vinteren anlagt en åben skøjtebane for publikum. Her bliver også USA's højeste juletræ tændt under en højtidelig markering hvert år.

Eksterne links 
 Rockefellercenter.com 

Skyskrabere på Manhattan
Kenneth Lewis Anderson

Kenneth Lewis Anderson (11. september 1805 i Hillsborough i North Carolina – 3. juli 1845 i Texas) var en amerikansk advokat og den sidste vicepræsident i Republikken Texas.

Han arbejdede som skomager i sin hjemby i sine unge år. I 1824 boede han i Bedford County i Tennessee hvor blev han vicesherif i 1826 og sherif i 1830 og i 1832 var han oberst i militsen. 

I 1837 flyttede han og familien til San Augustine i Texas og hvor han arbejdede som sherif. Det var sandsynligvis efter at han flyttede til Texas at han studerede til advokat. Han blev valgt til inkassator i San Augustine af præsident Mirabeau B. Lamar og arbejdede med det frem til han stillede op som San Augustine Countys kandidat til kongressen i Texas i 1841.

I 1844 blev han valgt til vicepræsident i republikken. Etter USAs annektering af Texas startede han umiddelbart hjemrejsen til trods for at han var syg. Efter bare et par tre mil blussede feberen op og han døde kun 39 år gammel. 

Countyet Anderson County og byen Anderson er opkaldt efter ham.

Advokater fra USA
Personer fra North Carolina
Officerer fra USA
Politikere fra USA
Mirabeau B. Lamar

Mirabeau Buonaparte Lamar (født 16. august 1798 nær Louisville i Jefferson County i Georgia, USA død 19. december 1859) var Republikken Texas anden valgte præsident fra 10. december 1838 til 13. december 1841.

Han flyttede til Texas i 1835. Efter at have hørt om massakren i Slaget ved Alamo gik han ind som menig i Texas revolutionshær i kavaleriet under general Sam Houston. I slaget ved San Jacinto udførte Lamar en heltedåd da han reddede to omringede texanere. Han blev forfremmet til oberst og leder for kavaleriet i slagets følgende dag. 

Han er kendt som «Uddannelsens far i Texas» («Father of Education in Texas») og mange byer i Texas har skoler, som er opkaldt efter ham. Amtet Lamar County i Texas er også opkaldt efter ham.

Republikken Texas' præsidenter
Texas' historie
Guillaume-skandalen

Guillaume-skandalen var den største politiske skandale i efterkrigstidens Tyskland, og førte til at Willy Brandt måtte gå af som kansler i 1974.

Baggrunden var, at Brandts personlige sekretær for partianliggender og nære medarbejder Günter Guillaume blev afsløret som spion for Stasi. Også Guillaumes kone, Christel Guillaume, blev afsløret som spion.

Eksterne henvisninger 
 Artikel på DHMs hjemmeside 

Tysklands historie
Begivenheder i 1974
Aaron Stainthorpe

Aaron Stainthorpe (født den 12. november 1968) er en britisk musiker bedst kendt for hans position som vokalist i doom metal bandet My Dying Bride. Stainthorpe blev født i England, men flyttede med sin familie til Tyskland da han var seks måneder gammel, på grund af hans far var officer, og blevet udstationeret i landet. I dag bor Stainthorpe i Halifax, West Yorkshire.

Trods sin position som vokalist i My Dying Bride har han aldrig taget nogle sanglektioner, da han, ligesom sin kunst, ikke ønsker at få indflydelse fra andre folks ideer, om hvad der er rigtigt og forkert.

Fodnoter

Eksterne henvisninger 
 Aaron Stainthorpe – kort biografi 
 Aaron Stainthorpes egen hjemmeside 
 

Heavy metal-musikere fra Storbritannien
My Dying Bride
Kurdisk fejring af Newroz

Newroz (nogle gange Nawroz) refererer til fejringen af det traditionelle kurdiske nytår, Newruz, som fejres i alle egne af Kurdistan og i områder med en betydelig kurdisk diaspora.

Baggrund

Ifølge det kurdiske sagn fejres helligdagen på grund af kurdernes befrielse fra den tyranniske assyriske konge Dahaks overherredømme. Sagnet fortæller at to slanger var vokset ud af kong Dahaks skuldre. Kongen skulle hver dag spise 10 børns hjerter for at slangerne ikke skulle bide ham. Folket fik nok af kongen, og en smed ved navn Kawa (kurdisk: Kawai Asingêr) samlede folket til oprør. Han sagde at man skulle gemme sine børn i bjergene indtil opstanden var overstået. Dahak blev afsat, men da man ville hente sine børn i bjergene, var de forsvundet. Sagnet siger at de forsvundne børn blev forfædrene til det kurdiske folk.   

Fejringen af newroz falder sammen med forårsjævndøgnet, som finder sted den 21. marts. Festen afholdes sædvanligt mellem den 18. og den 24. marts. Newroz har på grund af de tyrkiske og syriske staters forfølgelse af den kurdiske minoritet og dens kultur i øjeblikket stor politisk betydning for kurderne i Nordkurdistan (Tyrkiet) og Vestkurdistan (Syrien), mens den for kurderne i Sydkurdistan (Irak) og Østkurdistan (Iran) fejres på en mere traditionel måde. Folk samles for at byde forårets ankomst velkommen iklædt farverigt tøj, mens man flager med grønne, gule og røde flag, det kurdiske folks farver.    

Den kurdiske hilsen som følger med til festivalen er Newroz pîroz be!, som betyder Glædelig Newroz!. Andre hilsener som bliver brugt er Bijî Newroz!, som betyder Længe leve Newroz!.

Newroz TV er også navnet på en kurdisk tv-kanal, som begyndte at sende 21. marts 2007.

Lovlighed i Tyrkiet

Fejringen af newroz var, på trods af at landet har den største kurdiske befolkning,  i Tyrkiet ulovlig indtil 1995. Det tyrkiske styres forfølgelse af kurderne har været med til at gøre newroz til en politisk kampdag for tyrkiske kurdere. Newroz er dog i dag en officiel helligdag i Tyrkiet efter at internationalt pres på den tyrkiske regering medførte ophævelsen af dele af landets etnocentriske og racistiske lovgivning der også har været rettet mod andre minoriteter, blandt andet armenere.

Newroz i kurdisk litteratur 
Newroz har været omtalt i mange kurdiske digters og forfatters værker. En af Newroz' ældste dokumenter i kurdisk litteratur er fra Melayê Cizîrî (1570-1640).

Uden lyset og kærlighedens ild,
Uden designeren og skaberens styrke,
Kan vi ikke nå harmonien,
(Lys er til os, og mørke er natten)
Denne ild hober og vasker hjertet,
Mit hjerte længes efter det.
Her kommer Newroz og nytåret,
Et lys rejser sig

Se også 
Nowruz (omhandler den større artikel om 21. marts)

Eksterne Henvisninger 

 Kawa og Newroz' historie af Mark Campbell  

Kurdistan
XPW Baptized in Blood

XPW Baptized in Blood var et fast wrestling Pay Per View, produceret af Xtreme Pro Wrestling som deres specialitet i februar de to første år, og som et sommershow i 2002, der også var den sidste udgave af showet. Showet var tænkt som XPW's WrestleMania, med en stor turnering med alle XPW's hårdeste wrestlere, hvor alle kampene i turneringen var såkaldte deathmatches, og vinderen blev kåret XPW King of the Deathmatches. Supreme vandt både i 2000 og 2002, men i 2001 snuppede Vic Grimes sejren.

2000 
XPW Baptized in Blood 2000 fandt sted d. 26. februar 2000 i Hollywood, Californien. Showet blev kommenteret af Kris Kloss og Larry Rivera, og gæstet af Tom Araya fra Slayer, der var ring announcer i finalen af deathmatch turneringen. 

 Turnerings runde: Supreme (wrestler) besejrede Kid Kaos
 Turnerings runde: The Messiah besejrede Johnny Webb
 Turnerings runde: John Kronus besejrede Carlito Montana
 Turnerings runde: Axl Rotten besejrede Homeless Jimmy
 Chronic besejrede Jay N 
 Turnerings semifinale: Supreme (wrestler) besejrede The Messiah
 Turnerings semifinale: John Kronus besejrede Axl Rotten
 XPW World Heavyweight Championship: Damien Steele besejrede Chris Candido
 XPW King of Deathmatches Championship: Supreme besejrede John Kronus

2001 
XPW Baptized in Blood 2001 fandt sted d. 24. februar 2001 i Van Nuys, Californien.

 New Jack besejrede Dynamite D
 Turnerings runde: Vic Grimes besejrede Kraq
 Turnerings runde: Johnny Webb besejrede Nozawa
 Turnerings runde: Homeless Jimmy besejrede John Kronus
 Turnerings runde: Supreme besejrede Steve Rizzono
 Kid Kaos besejrede Juventud Guerrera
 Turnerings semifinale: Vic Grimes besejrede Homeless Jimmy
 Turnerings semifinale: Supreme besejrede Johnny Webb
 XPW World Heavyweight Championship: The Messiah besejrede Tool
 Turnerings finale: Vic Grimes besejrede Supreme
 XPW King of Deathmatches Championship: The Messiah besejrede Vic Grimes

2002 
XPW Baptized in Blood 2002 fandt sted d. 20. juli 2002 i Pico Rivera, Californien.

 Turnerings runde: Supreme besejrede The Sandman
 Turnerings runde: Alter Boy Luke besejrede Vinnie Massaro
 XPW Tag Team Championship: Damien 666 & Halloween besejrede Pogo The Clown & Juantastico, American Wild Child & Shady, og K. Malik Shabazz & Raphael Muhammed
 Turnerings runde: Pogo The Clown besejrede Steve Rizzono & Crimson
 Turnerings runde: Hardcore Homo Angel besejrede GQ Money
 SNUFF besejrede Vic Grimes
 Turnerings semifinale: Supreme besejrede Altar Boy Luke
 Turnerings semifinale: Hardcore Homo Angel besejrede Pogo The Clown
 XPW TV Championship: Kaos besejrede Chris Hamrick & Psicosis
 XPW World Heavyweight Championship: Shane Douglas besejrede Johnny Webb
 XPW King of Deathmatches Championship: Supreme besejrede Hardcore Homo Angel

Wrestling
Fish River

Fish River, også kaldt Great Fish River for at skille den fra den namibiske Fish River, er en flod som render gennem den sydafrikanske provins Eastern Cape. Floden er 644 km lang og flyder ud i det Indiske Ocean. Floden render almindeligvis året rundt, selv om dens øvre del starter i en tør region. Vand fra Oranje kan blive brugt til at holde elven flydende i tørre perioder.

I det 19. århundrede var floden grænsen til Kapkolonien og blev hårdt bestridt under xhosakrigene mellem 1779 og 1878 mellem den indfødte xhosanation på den ene siden og hollandske bønder og nybyggerne i 1820 fra Storbritannien på den anden, og i 1835 fik fingostammen slået sig ned på flodens bredder. Under apartheid udgjorde de nedre dele den vestlige grænse af det nominelt uafhængige bantustanet Ciskei.

Et betydelig vandprojekt førte i 1970'erne vand fra Oranje via Fish River for agrikulturelt og industrielt brug. Tunnelen som gjorde dette mulig var et betydelig foretag med sit indtag ved Oviston. Oviston ligger på bredden af Gariep-dammen.

Til trods for sit navn finder fisk i floden hovedsagelig sted i de nedre dele af floden. Årligt er Fish River kanomarathon en populær kanobegivenhed som finder sted i flere dage fra Cradock til mundingen. Dykning i områderne ved Fish Rivers munding er lidt af en oplevelse takket være de talrige skibsvrag som findes der, SS "Cariboo", SS "Kilbrennan" og "Waterloo" for at nævne nogen få.

Cradock er en betydelig by som floden render gennem. Området mellem Port Elizabeth og Fish River er kendt som Sunshine Coast.

Great Fish Point er et fyrtårn som ligger nær mundingen af floden, cirka 25 km fra feriestedet Port Alfred. Før fyrtårnet blev bygget i 1898 blev to skibslanterner som viste grønne lys rejst i en flagstang ved Port Alfred, men disse lys viste sig at ikke være nok. Systemet som blev brugt til at rotere linsen med, er intakt og på udstilling. Fyrtårnet er kun ni meter højt, men det er placeret på 76 moh.

Floder i Sydafrika
Tobakken

Tobakken også kaldet Multihus Tobakken er et regionalt spillested beliggende i Esbjerg. Med en kapacitet på ca. 1200 publikummer er Tobakken Danmarks næststørste spillested, kun overgået af VEGA i København.

Spillestedets navn refererer til bygningernes tidligere anvendelse; frem til 1981 rummede de FDB's tobaksfabrik. Bygningerne er opført i 1896 og udvidet i 1910, 1914 og 1925. I 1993 blev bygningerne omdannet til koncert- og kulturhus.

27. marts 2023 begærede Tobakken sig konkurs.

Eksterne henvisninger 
 

Spillesteder i Danmark
Kultur i Esbjerg
Bygninger, konstruktioner og anlæg i Esbjerg
Peberfrugt

Rød peber, grøn peber eller peberfrugt er sammen med chili frugter af forskellige sorter af arten Spansk Peber og det samme for Snack Peber. Peberfrugt forhandles som grønne, gule og røde peberfrugter, alt efter modningsgraden. Peberfrugt indeholder store mængder C-vitamin. I 100 g rød peber findes 191 mg.C-vitamin .
-

Sorter 
Spansk Peber dyrkes overalt i verden. Selv om den er én art, har den mange navne, selv inden for en enkelt sprogområde. På dansk kaldes de store, milde frugter under ét for Spansk Peber, mens de mindre og mere skarpt smagende kaldes Paprika eller Chili.
Den findes også som orange, hvide, lilla, violet, blå, lilla/sorte Mavras, sorte Mavras, sorte og brune/ chokolade.

Reference 

 
Krydderier
Great Trek

Great Trek var en østlig og nordøstlig migration i 1830– og 1840'erne af de afrikaanerne, kendt som boere (hollansk/afrikaans for "bønder"), som stammede fra nybyggere fra Vesteuropa, især fra Holland.

Sydafrikas historie
Migration
Ezra

Ezra (Hebraisk. עֶזְרָא "Ezrâ") var en jødisk præstelig skriver. Han er kendt for at have ført omkring 5.000 jøder i eksil i Babylon til Jerusalem i midten af 400-tallet f.Kr. Ezra rekonstituerede det jødiske samfund i Jerusalem på basis af Torahen med fokus på loven. Ifølge Bibelen modstod Ezra identitetskonflikten i befolkningen pga blandede ægteskaber ved at indføre en strengere praksis på området. Ezra havde stor indflydelse på jødisk praksis i genopdagelsen af jødisk gudsdyrkelse og fromhed. Han har sikkert haft en lignende indflydelse på jødedommen som Moses. Ligesom Moses, Enok og David, gives Ezra ærestitlen: skriver og bliver omtalt som skriveren Ezra.

Se også 
 Ezras Bog
 Nehemias
 Det Andet Tempel
 Skriftkloge

Personer i Det Gamle Testamente
Jødedom
Tjek fødsels- og dødsår
Khane tekani

Khane tekani (At ryste huset) er en iransk tradition med forårsrengøring og er en del af Nowruz. 

Traditionen involverer vask af tæpper, at male huset, og rengøring af gårdspladsen. 

Traditionen stammer fra Zarathustrianismes idé, som går ud på at holde det onde væk fra det gode kongerige. 

Symboliseringen af Khane tekani signalerer til forfædrenes sjæle, at deres slægt er klar til underholde dem. 

Kultur i Iran
Vaal (flod)

Vaal er den største biflod til Oranje i Sydafrika. Floden har sin kilde i Drakensberg-bjergene i Mpumalanga øst for Johannesburg og cirka 30 km nord for Clarens i Free State ved en kilde kendt som Ash. Den flyder så sydvestover til den møder Oranje sydvest for Kimberley i Northern Cape. Den er 1120 km lang og udgør grænsen mellem Mpumalanga, Gauteng og North West på sin nordlige bredde og Free State på sin sydlige.

Navnet Vaal kommer fra hollandsk (senere afrikaans) og betyder "blæk", noget som henviser til den grålige farve på vandet, særlig under flomperioden da den fører meget slam med dig. Historisk udgjorde floden grænsen mellem to boer–republiker, og senere provinser, Transvaal og Oranjefristaten. Det geografiske navn Transvaal kommer fra navnet på floden og betyder "hinsides Vaal". Dette var i forhold til Kapkolonien og Natal som var de vigtigste område for europæisk bosætning på den tid og som lå syd for Vaal.

Der tages vand ud til industriens behov i Greater Johannesburg Metropolitan Area og en stor del af provinsen Free State. Som del af Vaal–Hartz–projektet er den en betydelig kilde for vand til kunstvanding. Vand trukket ud fra Vaal støtter 12 millioner konsumenter i Gauteng.

Floder i Sydafrika
Max

Max eller maks har flere betydninger:

Navn 
 Max (navn) - anvendes som drengenavn.

Max som efternavn 
 Adolphe Max - var en belgisk politiker.
 Gabriel von Max - var en tysk maler.

Fiktion

Bøger 
 Max og Moritz – titlen på en børnefortælling af Wilhelm Busch fra det 19. århundrede.
 Max Havelaar (roman) – roman af Multatuli fra 1860.

Film & TV 
 Max Havelaar (film) – titlen på en film af Fons Rademakers fra 1976.
 Mad Max – titlen på en film med med Mel Gibson i titelrollen fra 1979. Filmen fik efterfølgerne Mad Max 2 og Mad Max i Tordenkuplen.
 Max (film) – titlen på en dansk film fra 2000.
 Max (tv-serie) – titlen på en dansk serie fra 2007.
 Max Pinlig – titlen på en dansk serie fra 2008, forsættelse af tv-serien Max.
 Max og Mule – en tegnefilmserie til tv fra The Walt Disney Company.

Figurer 
 Max Bjævermose – figur i Tintins oplevelser.
 Max (Max og Mule) – Fedtmules søn i tegnefilmserien Max og Mule.
 Max Motor – optræder som en robet i Darkwing Duck.

 Computerspil 
 Max Payne'' – titelperson i et computerspil.

Andet 
 Maksimum - forkortelse
 Max Hamburgerrestauranger - svensk fast-food kæde
 Max Havelaar Fonden – garantimærke for bæredygtig handel
Drakensberg

Drakensberg er en bjergkæde på Sydafrikas østkyst. Lesotho ligger inde i denne bjergkæde. Højeste punkt er Thabana Ntlenyana på 3482 moh.

Nationalparken uKhahlamba / Drakensberg nationalpark i KwaZulu-Natal blev i 2000 udnævnt til verdensarvområde. Der er flere begrundelser for verdensarvsstatus: Området indeholder flere steder med bemærkelsesværdig bjergkunst, som er et vidnesbyrd om San-folkets levemåde og trosforestillinger. Området værdsættes også for dramatisk natur med usædvanlig skønhed, og som tilholdssted for flere endemiske og truede fugle- og plantearter.

Parken er også omfattet af Ramsar-konventionens beskyttelse af vådmarksområder.

Den bedst kendte nationalpark i bjergkæeden er Royal Natal nasjonalpark, hvor et bemærkelsesværdigt «amfiteater» udgør kilderne for Tugelafloden, og byder på Tugelafaldene, verdens næst højeste vandfald.

Eksterne henvisninger 

Sydafrikas geografi
Verdensarvsområder i Afrika